Ahnenerben tunnus
**Ahnenerbe** (virallisesti *Deutsches Ahnenerbe e.V.*, *Studiengesellschaft für Geistesurgeschichte*; vuodesta 1937 *Forschungs- und Lehrgemeinschaft das Ahnenerbe e.V.*) oli Saksan kansallissosialistisen hallituksen SS-joukkojen alainen organisaatio, joka oman määrityksensä mukaan oli "aatteellisen muinaishistorian opintoseura". Seuran tarkoituksena oli tuottaa natsipropagandan mukaista kansatieteellistä tutkimusaineistoa.

Ahnenerbe-seuran perustivat 1. heinäkuuta 1935 SS-joukkojen päällikkö Heinrich Himmler, Adolf Hitlerin hallituksen maatalousministeri Richard Walther Darré ja historioitsija Herman Wirth. Seuran tarkoituksena oli tukea natsi-Saksan päämääriä tuottamalla aineistoa rotu-oppien tueksi: seura tutki arjalaisen rodun antropologista ja kulttuurillista historiaa. Seura järjesti tutkimusmatkoja muun muassa Kroatiaan, vuonna 1936 Ruotsiin ja Karjalaan, Lähi-itään vuonna 1938 ja Tiibetiin 1937–1939. Tutkimusmatkoilla seura pyrki osoittamaan todeksi natsimytologiaan kuuluvan ajatuksen siitä, että muinainen pohjoinen rotu on kerran hallinnut maailmaa.

Toisen maailmansodan puhjettua järjestö valjastettiin tukemaan sotaponnisteluja. Kesäkuuhun 1943 saakka seuran päämaja oli Berliinissä, josta se siirrettiin pommitusten pelossa Bayreuthin lähistölle Baijeriin. Seura sekaantui sodan aikana juutalaisten kansanmurhaan muun muassa keräämällä luurankokokoelman juutalaistaustaisten henkilöiden ruumiista.

Katso myös
----------

* Thule-seura
* Yrjö von Grönhagen
* Saksalainen tutkimusmatka Tiibetiin 1938–1939

Lähteet
-------

1. 1 2  Pringle, Heather: *Himmlerin suuri suunnitelma: arjalaisen herrakansan etsintä*. (The master plan: Himmler’s scholars and the holocaust, 2006.). Suomentanut Vappu Orlov ja Anna Orlova. Helsinki: Bazar, 2009. ISBN 978-952-5635-50-8.
2. 1 2  Kotiranta, Pirkko: Hitlerin Saksa innostui kanteleesta.  *Helsingin Sanomat*, 14.10.2009, s. C1.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Schutzstaffelin (SS) organisaatiot |
| --- |
|  |
| SS:n haarat | 
* Allgemeine SS
* Waffen-SS
* Ahnenerbe SS

 |  |
|  |
| Johtoporras | 
* Reichsführer-SS
* SS- ja poliisijohto
* Henkilökunta

 |
|  |
| Päämajat | 
* Reichsführer-SS:n päämaja
* SS-Hauptamt
* SS Führungshauptamt
* RSHA
* Talous- ja hallinnonministeriö
* Rotu- ja asutusministeriö
* Etnisten saksalaisten keskusministeriö
* Saksalaisten uudelleenasuttamisen valtakunnankomissaario
* SS-oikeusistuin
* SS-henkilökunnan ministeriö
* Opetusministeriö

 |
|  |
| Erikoisosastot | 
* SS-Totenkopfverbände
* Einsatzgruppen
* Reichssicherheitsdienst
* SS-Begleitkommando des Führers
* SD (tiedustelupalvelu)
* Ahnenerbe

 |
|  |
| Poliisiyksiköt | 
* OrPo (järjestyspoliisi)
* KriPo (rikospoliisi)
* Gestapo (salainen valtionpoliisi)
* SiPo (turvallisuuspoliisi)

 |
|  |
| Waffen-SS:n yksiköt | 
* Waffen-SS:n yksiköt
* Luettelo Waffen-SS:n yksiköistä
* SS-divisioona Leibstandarte Adolf Hitler

 |
|  |
| SS:n hallinnoima teollisuus | 
* Ostindustrie
* Deutsche Wirtschaftsbetriebe

 |
|  |
| Sekalaiset | 
* Deutsche Ausrüstungswerke
* Das Schwarze Korps
* Allachin posliini
* Apollinaris
* Mattoni
* SS-arvot
* Sudetenquell

 |

 |